♦ অসম্পূৰ্ণ হ ’ লেও সফল চন্দ্ৰযান-১ৰ অভিযান নিৰ্ধাৰিত ২ বছৰৰ পূৰ্বেই সংযোগ বিচ্ছিন্ন হ ’ লেও ভাৰতৰ প্ৰথমটো চন্দ্ৰ অভিযানক একপ্ৰকাৰ সফল আখ্যা দিছে বিজ্ঞানীমহলে। চন্দ্ৰযান-১ৰ সৈতে যোগাযোগ বিচ্ছিন্ন হোৱাৰ পিছত কৰা পৰ্যালোচনা বিশ্লেষণত দেখা গৈছে যে যি যি উদ্দেশ্যৰে অভিযান চলোৱা হৈছিল সেই উদ্দেশ্যসমূহৰ ৯৫ শতাংশই সম্পূ্ৰ্ণ হৈছিল। অৰ্থাৎ নিৰ্ধাৰিত সময়ৰ পূৰ্বে যোগাযোগ বিচ্ছিন্ন হ ’ লেও এক প্ৰকাৰ সফলেই আছিল ভাৰতৰ প্ৰথমটো চন্দ্ৰ অভিযান। এই অভিযানৰ পৰা আহৰণ কৰা অভিজ্ঞতাৰেই ভাৰতীয় বিজ্ঞানীসকলে নিজকে দ্বিতীয়টো অভিযানৰ বাবে সাজু কৰি তুলিবলৈ লাভ কৰিছিল সাহস আৰু প্ৰেৰণা।